Risavaxin grýlukerti utan á hamravegg
Fögur sjón blasti við vegfarendum á Síðu um helgina. Klakabólstrar - sumir hverjir sem tröllaukin grýlukerti - þöktu hamravegginn að baki bæjunum á Fossi. Samnefndur foss seytlaði fremur vatnslítill fram af klettabrúninni. Búast má við að klakabrynjan verði um kyrrt miðað við veðurspár.
Veðurhorfur til klukkan 18 á morgun eru þær að suðlæg átt, 8-13 sekúndumetra, og dálítil snjókoma verður suðvestan- og vestanlands. Hægari vindur annars staðar og bjartviðri á austanverðu landinu. Hitastig verður frá frosmarki og niður í 12 stiga frost, kaldast í innsveitum norðaustanlands.
Á morgun verður vestanátt, 5-13 sekúndumetrar, og él en léttskýjað austanlands. Hiti verður þá í kringum frostmark. Skammt suðvestur og vestur af landinu er 995 millibara lægðasvæði sem þokast suðaustur og grynninst.
Klukkan þrjú var eins stigs frost í Reykjavík og Bolungarvík, þriggja stiga frost á Blönduósi, sex á Akureyri og átta á Raufarhöfn en við frostmark á Kirkjubæjarklaustri og eins stigs hiti á Stórhöfða.
Fögur sjón blasti við vegfarendum á Síðu um helgina.
Klakabólstrar - sumir hverjir sem tröllaukin grýlukerti - þöktu hamravegginn að baki bæjunum á Fossi.
Veðurhorfur til klukkan 18 á morgun eru þær að suðlæg átt, 8-13 sekúndumetra, og dálítil snjókoma verður suðvestan- og vestanlands.
Hægari vindur annars staðar og bjartviðri á austanverðu landinu.
Hitastig verður frá frosmarki og niður í 12 stiga frost, kaldast í innsveitum norðaustanlands.